Деценију након катастрофе, одлучено је да се стадион реновира и преименује у име „Стадион краља Бодуена“ са трошком од 1.500 милиона BEF (око 50 милиона $ 1995). Добио је име по краљу Бодуену I. Једини део који је остао од старог стадиона је улаз. Нови стадион је уз терен имао и атлетску стазу. Поново је отворен 23. августа 1995. као стадион фудбалске репрезентације Белгије и највећи белгијски стадион; имао је капацитет од 50.024 седећа места. На њему је одиграна прва утакмица Европског првенства 2000. које је Белгија организовала заједно са Холандијом.